CELEX: 31997R1935
Language: el
Date: 1997-10-03 00:00:00
Title: Κανονισμός (ΕΚ) αριθ. 1935/97 της Επιτροπής της 3ης Οκτωβρίου 1997 για πέμπτη τροποποίηση του κανονισμού (ΕΚ) αριθ. 581/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στο Βέλγιο

Avis juridique important

|

31997R1935

Κανονισμός (ΕΚ) αριθ. 1935/97 της Επιτροπής της 3ης Οκτωβρίου 1997 για πέμπτη τροποποίηση του κανονισμού (ΕΚ) αριθ. 581/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στο Βέλγιο  

Επίσημη Εφημερίδα αριθ. L 272 της 04/10/1997 σ. 0016 - 0017

ΚΑΝΟΝΙΣΜΟΣ (ΕΚ) αριθ. 1935/97 ΤΗΣ ΕΠΙΤΡΟΠΗΣ της 3ης Οκτωβρίου 1997 για πέμπτη τροποποίηση του κανονισμού (ΕΚ) αριθ. 581/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στο ΒέλγιοΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,Εκτιμώντας:ότι, λόγω της εμφάνισης της κλασικής πανώλης των χοίρων σε ορισμένες παραμεθόριες περιοχές των Κάτω Χωρών, το Βέλγιο έλαβε έκτακτα μέτρα στήριξης της αγοράς του χοιρείου κρέατος, με τον κανονισμό (ΕΚ) αριθ. 581/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1497/97 (4) 7ότι, λόγω της εκδήλωσης νέων κρουσμάτων κλασικής πανώλης των χοίρων σε δύο παραμεθόριες περιοχές των Κάτω Χωρών, οι κτηνιατρικές αρχές του Βελγίου θέσπισαν νέες ζώνες εποπτείας οι οποίες, από τις 18 Σεπτεμβρίου, θα πρέπει να συμπεριλαμβάνονται στα έκτακτα μέτρα που προβλέπονται από τον κανονισμό (ΕΚ) αριθ. 581/97 7 ότι η επικρατούσα ευνοϊκή κτηνιατρική και υγειονομική κατάσταση έχει επιτρέψει την διαγραφή ορισμένων ζωνών προστασίας και εποπτείας 7 ότι χρειάζεται να ληφθούν υπόψη όλες αυτές οι τροποποιήσεις, με την αντικατάσταση του παραρτήματος ΙΙ του κανονισμού (ΕΚ) αριθ. 581/97 από νέο παράρτημα 7ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Το παράρτημα ΙΙ του κανονισμού (ΕΚ) αριθ. 581/97 αντικαθίσταται από το παράρτημα του παρόντος κανονισμού.Άρθρο 2 Ο παρών κανονισμός τίθεται σε ισχύ την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από τις 18 Σεπτεμβρίου 1997.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 3 Οκτωβρίου 1997.Για την ΕπιτροπήFranz FISCHLERΜέλος της Επιτροπής(1) ΕΕ L 282 της 1. 11. 1975, σ. 1.(2) ΕΕ L 349 της 31. 12. 1994, σ. 105.(3) ΕΕ L 87 της 2. 4. 1997, σ. 11.(4) ΕΕ L 202 της 30. 7. 1997, σ. 38.ΠΑΡΑΡΤΗΜΑ «ΠΑΡΑΡΤΗΜΑ ΙΙΟι ζώνες προστασίας και εποπτείας όπως ορίζονται στο άρθρο 1 της υπουργικής απόφασης της 28ης Αυγούστου 1997, η οποία έχει δημοσιευθεί στην εφημερίδα Moniteur Belge της 30ής Αυγούστου 1997, σελίδα 22316, καθώς και της υπουργικής απόφασης της 8ης Σεπτεμβρίου 1997, η οποία έχει δημοσιευθεί στην εφημερίδα Moniteur Belge της 9ης Σεπτεμβρίου 1997, σελίδα 23217.»